el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el it es en en el en el el el el el el el el el el es en en el en el el el el el el el el el el el el el el el en el en el en el en el en el en el en el en el en el en el en el en el en el en el en el el el el el en el el el el el en el en
Το Κυπριακό Πρακτορείο Ειδήσεων και η Κυπριακή Ολυμπιακή Επιτροπή υπέγραψαν Μνημόνιο συνεργασίας με στόχο την ανάπτυξη των σχέσεων των δύο οργανισμών προς αμοιβαίο όφελος, κάτι που θα οδηγήσει και στη διάδοση των αρχών και αξιών του Ολυμπισμού και του Αθλητισμού στην Κύπρο.
Το μνημόνιο υπέγραψαν σε σεμνή τελετή στο Ολυμπιακό Μέγαρο, εκ μέρους του ΚΥΠΕ ο Πρόεδρος του Διοικητικού Συμβουλίου Λάρκος Λάρκου και εκ μέρους της ΚΟΕ, ο Πρόεδρος Ντίνος Μιχαηλίδης. Η υπογραφή έγινε στην παρουσία του αναπληρωτή Διευθυντή του ΚΥΠΕ, Γιώργου Πενηνταέξ, της Γενικής Διευθύντριας της ΚΟΕ, Όλγας Πιπερίδου, μελών του Εκτελεστικού Συμβουλίου της ΚΟΕ, και Προέδρων ή εκπροσώπων αθλητικών Ομοσπονδιών.
Ο Αναπληρωτής Διευθυντής του ΚΥΠΕ Γιώργος Πενηνταέξ, σε παρέμβαση του είπε ότι νιώθει μεγάλη χαρά γι’ αυτή την συνεργασία που θα αναπτυχθεί μεταξύ των δύο οργανισμών και πρόσθεσε ότι και το ΚΥΠΕ βασίζεται σε τρεις βασικές αρχές, που είναι η εγκυρότητα, η αξιοπιστία και η αντικειμενικότητα του σημειώνοντας:  «Ο στόχος είναι ως δημόσια υπηρεσία ενημέρωσης, να δίνουμε την καλύτερη δυνατή πληροφόρηση σε όλους τους τομείς στην κυπριακή κοινωνία».
Κατά την τελετή υπογραφής του Μνημονίου, επισημάνθηκε ότι οι δραστηριότητες της ΚΟΕ υπερβαίνουν τη συμμετοχή στους Ολυμπιακούς Αγώνες, που αποδεδειγμένα ενδιαφέρει στον ύψιστο βαθμό το κυπριακό κοινό. Αφορούν, πολύ περισσότερες αθλητικές συμμετοχές της Κύπρου ανά τον κόσμο με μεγάλες αθλητικές αποστολές, θέματα Παιδείας, Πολιτισμού, και Ολυμπισμού και επιμέρους τομείς αυτών των θεμάτων συνδεδεμένους με τον αθλητισμό. Ως εκ τούτου, η συμβολή του ΚΥΠΕ, στην προώθηση των στόχων της ΚΟΕ μέσω αυτής της συνεργασίας θα είναι ουσιαστική.
Σύμφωνα με πρόνοιες του Μνημονίου Συνεργασίας, από την πλευρά της Κυπριακής Ολυμπιακής Επιτροπής υπάρχει η δέσμευση έτσι ώστε να παρέχεται η ακριβής πληροφόρηση για δραστηριότητες που έγιναν ή και θα γίνουν στο μέλλον με βάση τον προγραμματισμό της ΚΟΕ, την οποία θα αναμεταδίδει, ή θα διαμορφώνει σύμφωνα με τις ανάγκες του το ΚΥΠΕ, στο πλαίσιο πάντα των σύγχρονων μέσων μετάδοσης των πληροφοριών αυτών.
Τα δύο μέρη συμφωνούν, επίσης, μεταξύ άλλων, την από κοινού ή με τρίτους διοργάνωση σημαντικών συνεδρίων/ημερίδων, κατόπιν συνεννόησης και τη διερεύνηση για την από κοινού εμπλοκή του ΚΥΠΕ και της ΚΟΕ σε κοινά ερευνητικά προγράμματα σε εθνικό και ευρωπαϊκό επίπεδο.
Ο Πρόεδρος της Κυπριακής Ολυμπιακής Επιτροπής έδωσε στον Πρόεδρο του ΚΥΠΕ μία αναμνηστική πλακέτα και το Καράβι της Κερύνειας ως αναμνηστικό δώρο, το οποίο, όπως είπε ο κ. Μιχαηλίδης, κουβαλούσε πριν να βυθιστεί κρασί, ελιές και λάδι σημειώνοντας: «Το λάδι της ελπίδας, τις ελιές της ζωής και το κρασί της χαράς. Είναι τα τρία χαρακτηριστικά που αντιπροσωπεύουν τον Ολυμπισμό».